《寿邹都大》
宋代·吴泳

易言来复甚昭昭，须识阴阳动静交。
乾德众贤当首画，建炎诸老得中爻。
水波已动龙难蛰，时运方清凤合巢。
会得生生无尽意，不须詹尹揲琼茅。

作者简介：吴泳（约公元1224年前后在世），字叔永，潼川人。生卒年均不详，约宋宁宗嘉定末前后在世。嘉定元年（公元1209年）第进士。累迁著作郎，兼直舍人院。应诏上书，颇切时要。累迁吏部侍郎兼直学士院，上疏言谨政体、正道揆、厉臣节、综军务四事。后进宝章阁学士，知温州，以言罢。泳著有鹤林集四十卷，《四库总目》行于世。